Vi har hatt 14 fantastiske dager på Malta i julen., og mye kan vi takke Mark for. Han var så snill at han hentet oss på flyplassen, kjørte oss litt rundt og fortalte om Malta. Da vi kom frem, kom vi til en kjempekoselig leilighet, hvor absolutt ingenting manglet. På kjøkkenbenken stod en stor kurv med masse mat, drikke og frukt. Han ga oss mange gode praktiske tips om steder vi kunne besøke, og hvordan vi skulle finne frem. Han og hans kone var alltid imøtekommende og hjelpsomme. Etter en uke ble leiligheten rengjordt, og den ble til og med pyntet til jul med julepynt! Dette er en leilighet som vi kan anbefale på det sterkeste. Malta er en flott øy å besøke, mye spennende å se og oppleve. Maten er også meget god, og alle de vi møtte, var hyggelige, hjelpsomme og elskverdige.